น้ำมันดิบปิดลดลง 1 เซนต์
สัญญาน้ำมันดิบตลาดนิวยอร์กขยับลง 1 เซนต์ ปิดที่ 89.18 ดอลลาร์/บาร์เรล หลังภาคการผลิตจีนชะลอตัว
24 เม.ย. 2556

สัญญาน้ำมันดิบตลาดนิวยอร์กขยับลง 1 เซนต์ ปิดที่ 89.18 ดอลลาร์/บาร์เรล หลังภาคการผลิตจีนชะลอตัว
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.ขยับลง 1 เซนต์ ปิดที่ 89.18 ดอลลาร์/บาร์เรล
ส่วนสัญญาน้ำมันดิบเบรนท์ส่งมอบเดือนมิ.ย.ที่ตลาดลอนดอน ลดลง 8 เซนต์ หรือ 0.07% ปิดที่ 100.31 ดอลลาร์/บาร์เรล
ในช่วงแรกนั้น ภาวะการซื้อขายในตลาดน้ำมันนิวยอร์กเป็นไปอย่างซบเซา หลังจากเอชเอสบีซีเปิดเผยดัชนีผู้จัดการฝ่ายจัดซื้อ (PMI) ภาคการผลิตของจีน ลดลงแตะ 50.5 ในเดือนเม.ย. จาก 51.6 ในเดือนมี.ค. โดยระบุว่าอุปสงค์ที่อ่อนแอและกำลังการผลิตที่ล้นตลาดทำให้บริษัทต่างๆของจีนไม่ต้องการลงทุนมากนัก
การเปิดเผยข้อมูลภาคการผลิตล่าสุดยิ่งเป็นการเพิ่มความวิตกกังวลเกี่ยวกับเศรษฐกิจจีน หลังจากที่ในสัปดาห์ก่อน สำนักงานสถิติแห่งชาติจีนเพิ่งเปิดเผยว่า ผลิตภัณฑ์มวลรวมภายในประเทศ (จีดีพี) ของจีนขยายตัวชะลอลงแตะ 7.8% ในปี 2555 ซึ่งเป็นระดับที่อ่อนแอที่สุดนับตั้งแต่ปี 2542